CELEX: 22011D0047
Language: lt
Date: 1305849600000
Title: 2011 m. gegužės 20 d. EEE jungtinio komiteto sprendimas Nr. 47/2011, kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)

28.7.2011   
            
            
               LT
            
            
               Europos Sąjungos oficialusis leidinys
            
            
               L 196/25
            
         EEE JUNGTINIO KOMITETO SPRENDIMAS
   Nr. 47/2011
   2011 m. gegužės 20 d.
   kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į šio Susitarimo 98 straipsnį,
   kadangi:
   
               (1)
            
            
               Susitarimo II priedas buvo iš dalies pakeistas 2010 m. birželio 11 d. EEE jungtinio komiteto sprendimu Nr. 63/2010 (1);
            
         
               (2)
            
            
               į Susitarimą turi būti įtraukta 2009 m. lapkričio 30 d. Europos Parlamento ir Tarybos direktyva 2009/144/EB dėl tam tikrų ratinių žemės ūkio ar miškų ūkio traktorių sudėtinių dalių ir techninių charakteristikų (2);
            
         
               (3)
            
            
               Direktyva 2009/144/EB panaikinama Tarybos direktyva 89/173/EEB (3), kuri įtraukta į Susitarimą, todėl ji turi būti iš Susitarimo išbraukta,
            
         NUSPRENDĖ:
   1 straipsnis
   Susitarimo II priedo II skyriaus 23 punkto (Tarybos direktyva 89/173/EEB) tekstas pakeičiamas taip:
   
      „32009 L 0144: 2009 m. lapkričio 30 d. Europos Parlamento ir Tarybos direktyva 2009/144/EB dėl tam tikrų ratinių žemės ūkio ar miškų ūkio traktorių sudėtinių dalių ir techninių charakteristikų (OL L 27, 2010 1 30, p. 33).
      Direktyvos nuostatos šio Susitarimo tikslais pritaikomos taip:
      III A priedo 5.4.1 punkto išnašos, IV priedo 4 priedėlio pirmos įtraukos antrosios pastraipos ir V priedo 2.1.3 punkto tekstas papildomas taip:
      
         „IS – Islandija; FL – Lichtenšteinas; 16 – Norvegija“.“
      
   
   2 straipsnis
   
      Europos Sąjungos oficialiojo leidinio EEE priede skelbtinas Direktyvos 2009/144/EB tekstas islandų ir norvegų kalbomis yra autentiškas.
   3 straipsnis
   Šis sprendimas įsigalioja 2011 m. gegužės 21 d., jei EEE jungtiniam komitetui pateikti visi pranešimai pagal Susitarimo 103 straipsnio 1 dalį (4).
   4 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje 2011 m. gegužės 20 d.
      
         
            EEE jungtinio komiteto vardu
         
         
            Laikinai pareigas einantis pirmininkas
         
         Gianluca GRIPPA
      
   
   
      (1)  OL L 244, 2010 9 16, p. 10.
   
      (2)  OL L 27, 2010 1 30, p. 33.
   
      (3)  OL L 67, 1989 3 10, p. 1.
   
      (4)  Konstitucinių reikalavimų nenurodyta.